Source: http://www.bihon.ro/arbitrul-vekerdi-recuzat-de-csm/news-20100126-12213322
Timestamp: 2018-07-20 11:04:43+00:00

Document:
Arbitrul Vekerdi, recuzat de CSM - BIHON
Arbitrul Vekerdi, recuzat de CSM
26. ianuarie 2010 11:24
Conducerea CS Municipal l-a recuzat pe arbitrul orădean Vekerdi Ladislau, pe care nu-l mai doreşte la meciurile echipei de polo CSM Frigo Conty.
Această decizie cel puţin surprinzătoare a fost luată în urma partidelor pe care formaţia orădeană le-a susţinut la Budapesta, în Interliga regională, în compania echipelor Ferencváros şi Honvéd. Vekerdi Ladislau a fost acuzat cu vehemenţă de conducerea tehnică a CSM Frigo Conty pentru faptul că a defavorizat formaţia orădeană. „Ne-am aşteptat să fim furaţi de arbitrul maghiar al meciurilor, dar nu ne-am aşteptat să se întâmple la fel şi cu Vekerdi, care este angajat al clubului nostru”, a afirmat atunci antrenorul Cornel Gordan.
În partidele din Interligă, arbitrajul este asigurat de un arbitru din partea unei echipe, respectiv un al doilea din partea celeilalte formaţii. Vekerdi Ladislau a negat acuzaţiile şi a afirmat că nu va mai arbitra nicio partidă a echipei CSM Frigo Conty. În Superliga Naţională, arbitrii orădeni puteau fi delegaţi la meciurile uşoare ale formaţiei CSM Frigo Conty, cu echipe gen Crişul, Poli CSU Cluj-Napoca, Sportul Studenţesc sau Amefa Arad, în care nu se pune problema învingătoarei. CSM Frigo Conty şi Crişul se vor întâlni în acest weekend în cadrul etapei a XI-a a campionatului.
Taguri: artbitru recuzat, CSM Frigo Conty Oradea, Vekerdi Ladislau

References: CSM 
 CSM

 CSM 
 CSM 
 CSM 
 CSM 
 CSM 
 CSM